《翠微楼对竹会饮》
宋代·方凤

缥渺鼎烹矜大嚼，西家呼庐赛乳酷。
肉食那知儒素风，似君臭味将无同。
知我山齐少白粲，随时易办松花饭。
佐食投筋毋乃馋，筠笼新掘来幽岩。
封题遥寄四五尾。歆然解剥出肌理。
和以芹根及薤芽，醯盐澹著香无涯。
黄虀脱粟绝滓腻，得此加餐检残笥。
手把南华读一过，诗思陡涌如春饭。
题笔酬君君莫笑，胸中成竹谐清调。

作者简介：（1240—1321）宋元间婺州浦江人，一名景山，字韶卿(韶父)，号岩南。宋末恩授容州文学，入元不仕。善为古今诗，不缘雕琢，体裁纯密，自成一家。有《存雅堂稿》等。